section_heading: Zarobljeništvo i streljanje
paragraph_text: Car Nikola II. je abdicirao 1917. godine. U Rusiji je brzo nakon toga nastao građanski rat. Bilo je pregovora o oslobađanju Romanova između boljševika (uobičajeno zvanih Crveni) i carske šire obitelji, od kojih su mnogi bili istaknuti članovi drugih kraljevskih kuća Europe. Međutim pregovori su zapeli. Kako su Bijeli, lojalni caru, napredovali prema Jekaterinburgu, tako su Crveni postajali nepopustljiviji što se tiče oslobađanja Romanovih. Crveni su znali da će Jekaterinburg pasti u naletu bolje opremljene i brojnije bijele vojske. Kada je Bijela garda došla blizu Jekaterinburga carska obitelj je nestala. Najšire prihvađeno mišljenje je bilo da su Romanovi streljani. Istražitelj Bijele garde Nikola Sokolov došao je do toga zaključka na temelju predmeta, koji su pripadali Romanovima, a nađeni su bačeni u rudarsko okno.